Baby’s in Black

«Baby’s in Black» () — песня гурта «The Beatles», якая была напісана сумесна Джонам Ленанам і Полам Мак-Картні і ўвайшла ў альбомы Beatles For Sale і Beatles '65.

 Песня 
Песня была напісана сумесна Ленанам і Мак-Картні ўлетку 1964 года падчас канцэртнага тура гурта па Аўстраліі і Новай Зеландыі. Паводле музычнага крытыка Рычы Антэрбергера, песня ўяўляе сабой «любоўную элегію, прысвечаную расчараванай дзяўчыне; элегію больш панурую, чым любая іншая з папярэдніх песень "The Beatles"».

Згодна з многімі крытыкамі і спецыялістамі па гісторыі «The Beatles», у песні спяваецца пра Астрыд Кірхгер (сябра і фатографа гурта) і пра Сцюарта Саткліфа (Астрыд была яго нявестай і была надзвычай прыгнечана яго смерцю), аднак ніякіх афіцыйных пацверджанняў гэтай версіі не было.

О, дарагая, што я магу зрабіць.
Дзетка ў жалобе, а я сумую,
Скажы мне, о, што я магу зрабіць.

Яна думае пра яго,
І таму яна апранута ў чорнае.
І нягледзячы на тое, што ён ніколі не вернецца,
Яна апранута ў чорнае.

Нягледзячы на даволі песімістычны тэкст, песня напісана ў мажоры і лёгкім вальсавым рытме (у трохдольным памеры 6/8).

 Запіс песні 
Песня была запісана 11 жніўня 1964 года на студыі «Эбі-Роўд». Песня стала першай, запісанай для альбома Beatles For Sale.

Усяго было запісана 14 дубляў. Пры запісе песні Мак-Картні і Ленан выконвалі свае вакальныя партыі адначасова на адзін мікрафон (яны настаялі на гэтым, каб танчэй чуць адзін аднаго).

 У запісе ўдзельнічалі:
 Джон Ленан — асноўны вакал, рытм-гітара
 Пол Мак-Картні — вакал, бас-гітара
 Джордж Харысан — сола-гітара
 Рынга Стар — ударныя, бубен

 Лёс песні 
Гурт выконваў гэтую песню на многіх сваіх канцэртах з канца 1964 года да самага апошняга тура ў 1966 годзе (пры гэтым звычайна песня ішла пасля Rock and Roll Music і Long Tall Sally). Паводле Мак-Картні, «мы звычайна ўстаўлялі яе туды і думалі: „Ну, няхай яны толкам і не разумеюць, што з гэтым рабіць, але гэта рэальна крута“».

Улетку 1965 года кампазіцыя ўвайшла ў міні-альбом гурта Beatles For Sale (No. 2). У 1996 годзе жывое выкананне песні было выпушчана на баку «Б» сінгла «Real Love», другога сінгла, апублікаванага ў межах праекта The Beatles Anthology.

 Крыніцы 

 Спасылкі 





 Відэа з гучаннем студыйнай версіі песні 
 Відэазапіс жывога выканання песні ў Мюнхене 24 чэрвеня 1966 года 

Катэгорыя:The Beatles